মুম্বই: বেশ কিছু দিন ধরেই সম্পর্কটা ভালো যাচ্ছিল না। সেটা দুই দলের হাবভাবেই প্রকাশ পাচ্ছিল। প্রধানমন্ত্রী নরেন্দ্র মোদী যখন ৫০০ ও ১০০০ টাকা নোট বাতিলের কথা ঘোষণা করেন, তখনও তার বিরোধিতা করেছিল তারা। শেষ পর্যন্ত তারা পরিষ্কার জানিয়ে দিল, মুম্বই-সহ মহারাষ্ট্রের আসন্ন পুরসভা নির্বাচনে তারা একাই লড়বে। বিজেপির সঙ্গে কোনো গাঁটছড়া বাঁধবে না। বৃহস্পতিবার শিব সেনা প্রধান উদ্ধব ঠাকরে এ কথা ঘোষণা করেন। তবে রাজ্যে এনডিএ সরকারের ভবিষ্যৎ সম্পর্কে কিছু বলতে চাননি উদ্ধব।